pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส แจงอัพเดทแอปหมอชนะเวอร์ชั่นใหม่หลังระบบล่ม
วันพุธที่ 28 เมษายน 2564
ดีอีเอส แจงอัพเดทแอปหมอชนะเวอร์ชั่นใหม่หลังระบบล่ม
ดีอีเอส แจงอัพเดทแอปหมอชนะเวอร์ชั่นใหม่หลังระบบล่ม
เมื่อวันที่28เมษายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมหารือเรื่องแอปพลิเคชันหมอชนะหลังจากประสบปัญหาเกิดข้อขัดข้องของระบบบริการในแอปโดยล่าสุดกระทรวงฯและทีมผู้พัฒนาได้ตรวจสอบและดําเนินการแก้ไขอย่างเร่งด่วนโดยมีการUpdate Versionหมอชนะ(เป็นversion 2.0.5)และทําการอนุมัติจากระบบiOSในApp StoreและAndroidในPlay Storeล่าสุดระบบAndroid Playstoreอนุมัติเรียบร้อยแล้วผู้ใช้สามารถทําการอัพเดทและติดตั้งหมอชนะระบบAndroid update versionและก็เข้าใช้งานแอปพลิเคชันหมอชนะได้ตามปกติส่วนระบบiOS App Storeยังอยู่ระหว่างการรออนุมัติเมื่อระบบสามารถใช้งานได้ทางกระทรวงดิจิทัลฯจะดําเนินการแจ้งความคืบหน้าโดยด่วนโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมร่วมประชุมณห้องประชุมMDES 1
************
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย แจ้งปิดเบี่ยงจราจรบริเวณหน้าด่านเก็บค่าผ่านทางพระราม3 (ขาเข้า)
วันพุธที่ 28 เมษายน 2564
การทางพิเศษแห่งประเทศไทย แจ้งปิดเบี่ยงจราจรบริเวณหน้าด่านเก็บค่าผ่านทางพระราม3 (ขาเข้า)
---------------------------------------------------------
การทางพิเศษแห่งประเทศไทย (กทพ.) กระทรวงคมนาคม ได้ว่าจ้างบริษัท ช.การช่าง จํากัด (มหาชน) ผู้ดําเนินการก่อสร้าง โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ด้านตะวันตก สัญญาที่ 4 จะดําเนินการปิดเบี่ยงจราจรบริเวณหน้าด่านเก็บค่าผ่านทางพระราม 3 (ขาเข้า) เพื่อทําการยกติดตั้งคานรูปตัวไอ ในวันที่ 28-29 เมษายน 2564 ตั้งแต่เวลา 22.00 น. – 04.00 น.
ทั้งนี้ กทพ. ได้มีการติดตั้งป้ายเตือนก่อนถึงพื้นที่ดําเนินการและติดตั้งไฟสัญญาณต่าง ๆ ป้ายประชาสัมพันธ์การเบี่ยงการจราจรพร้อมไฟวับวาบ เพื่อให้สัญญาณแก่ผู้ใช้ทางพิเศษทราบ
กทพ. ต้องขออภัยในความไม่สะดวกมา ณ โอกาสนี้ และขอความร่วมมือผู้ที่ใช้เส้นทางบริเวณดังกล่าวโปรดสังเกตป้ายเตือน สัญญาณจราจรต่าง ๆ และปฏิบัติตามเครื่องหมายจราจรอย่างเคร่งครัด เพื่อความปลอดภัยของผู้ใช้บริการทางพิเศษ หากมีข้อเสนอแนะสามารถติดต่อสอบถามได้ที่โทร. 02-405-4896 ตั้งแต่ 08.00-19.00 น. และ 062-912-6211 ตลอด 24 ชั่วโมง
รัฐบาลไทย-ข่าวทำเนียบรัฐบาล-"ระบบเกียรติศักดิ์ เคร่งครัดมาตรการ จะช่วยให้เราผ่านวิกฤตโควิด - 19 ไปด้วยกัน"
วันพุธที่ 28 เมษายน 2564
"ระบบเกียรติศักดิ์ เคร่งครัดมาตรการ จะช่วยให้เราผ่านวิกฤตโควิด - 19 ไปด้วยกัน"
#โควิด19
#DMHTT
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-พนักงาน CAAT ตรวจพบเชื้อไวรัส COVID-19
วันพุธที่ 28 เมษายน 2564
พนักงาน CAAT ตรวจพบเชื้อไวรัส COVID-19
สํานักงานการบินพลเรือนแห่งประเทศไทย (CAAT) ได้รับแจ้งจากพนักงานทําหน้าที่เป็นพนักงานรับข้อร้องเรียนทางคอมพิวเตอร์ ตรวจพบเชื้อไวรัส COVID-19 จํานวน 1 ราย
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่เกิดขึ้น ในขณะนี้ สํานักงานการบินพลเรือนแห่งประเทศไทย (CAAT) กระทรวงคมนาคม ได้รับแจ้งจากพนักงาน 1 ราย เมื่อเย็นวานนี้ โดยผู้ติดเชื้อทําหน้าที่เป็นพนักงานรับข้อร้องเรียนทางคอมพิวเตอร์ และมีการติดต่อกับพนักงานอื่นเพียง 17 ราย จึงสามารถจํากัดวงของผู้ที่มีความเสี่ยงได้ง่ายและฝ่ายบุคคลได้มีการประสานไปยังผู้ที่มีความเสี่ยงสูง ให้ปฏิบัติตามมาตรการทางสาธารณสุขแล้ว ทั้งนี้ CAAT ได้ดําเนินการตามมาตรการที่กําหนดสําหรับสถานการณ์ ตามที่กระทรวงสาธารณสุขกําหนด ดังนี้
1. ทันทีที่ทราบข่าวพนักงานผู้ติดเชื้อได้ประสานมายังศูนย์เฉพาะกิจที่รับผิดชอบกรณีพนักงานติดเชื้อของ CAAT และได้ให้ข้อมูลรายชื่อกลุ่มผู้สัมผัสใกล้ชิดที่มีความเสี่ยงสูงกับตนเองเท่าที่จําได้ทั้งหมด พร้อมทั้ง Timeline อย่างละเอียดย้อนหลัง 14 วัน
2. CAAT ได้ประสานงานให้คนที่ทราบว่ามีการสัมผัสใกล้ชิด และ พนักงานที่ทํางานในพื้นที่นั้น ในช่วงเวลาเดียวกับกลุ่มผู้ติดเชื้อโดยจัดเป็นกลุ่มความเสี่ยงสูง CAAT ได้ประสานไม่ให้พนักงานกลุ่มนี้เข้ามาทํางานที่สํานักงาน พร้อมทั้งประสานไปยังสํานักงานเขตหลักสี่และหน่วยงานสาธารณสุขในพื้นที่ รวมถึงส่ง Timeline ของผู้ติดเชื้อให้กับหน่วยงานดังกล่าวเรียบร้อยแล้ว ซึ่งบุคคลในกลุ่มผู้สัมผัสใกล้ชิดที่มีความเสี่ยงสูงนี้จะต้องปฏิบัติตามมาตรการของหน่วยงานสาธารณสุขในพื้นที่และจะต้องถูกบังคับตรวจหาเชื้อ COVID-19 จนกว่าจะได้ผลที่แน่ชัด
3. จากข้อ 2 บุคคลที่ไม่ได้เข้าเกณฑ์เป็นผู้สัมผัสใกล้ชิดที่มีความเสี่ยงสูง เช่น พนักงาน CAAT ที่ปฏิบัติงานในชั้นอื่น ๆ จะถือว่าเป็นผู้สัมผัสความเสี่ยงต่ํา ได้สั่งการให้เฝ้าระวังอาการตนเอง 14 วัน และปฏิบัติตามมาตรการสลับกันเข้าปฏิบัติหน้าที่ ซึ่ง CAAT มีมาตรการให้ต้องสลับกันปฏิบัติงานที่บ้าน (Work From Home) มาตั้งแต่เริ่มสถานการณ์การระบาดของ COVID-19 ระลอกใหม่
4. สํานักงานจะหยุดดําเนินการในวันที่ 29 และ 30 เมษายน 2564 เพื่อพ่นฆ่าเชื้อในพื้นที่สํานักงานทุกชั้นรวมถึงทําความสะอาดตามจุดเสี่ยงต่าง ๆ และให้พนักงานปฏิบัติงานที่บ้าน (Work From Home) ในช่วงเวลาดังกล่าว หากผู้มาติดต่อมีความประสงค์จะปรึกษากับพนักงานสามารถดําเนินการติดต่อผ่านทางระบบประชุมทางไกลได้
5. เจ้าหน้าที่ของกรมควบคุมโรค จะดําเนินการสอบสวนโรคจากผู้ติดเชื้อคนดังกล่าวอย่างละเอียด ซึ่งขณะนี้ยังไม่มี Timeline อย่างเป็นทางการ หากมีความคืบหน้า Timeline อย่างเป็นทางการและข้อมูลสําคัญอื่น ๆ CAAT จะแจ้งให้ทราบโดยเร็วต่อไป
ขอให้พนักงานและผู้เกี่ยวข้องทุกท่านติดตามข่าวสารจาก CAAT หากมีมาตรการเพิ่มเติมเพื่อที่สามารถปฏิบัติตามได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-​“เฉลิมชัย” พอใจผลงานขายทุเรียนแบรนด์ไทยไปจีนด้วยแพลตฟอร์มใหม่ระบบสั่งซื้อล่วงหน้าล็อตแรกสำเร็จ
วันพุธที่ 28 เมษายน 2564
​“เฉลิมชัย” พอใจผลงานขายทุเรียนแบรนด์ไทยไปจีนด้วยแพลตฟอร์มใหม่ระบบสั่งซื้อล่วงหน้าล็อตแรกสําเร็จ
“เฉลิมชัย” พอใจผลงานขายทุเรียนแบรนด์ไทยไปจีนด้วยแพลตฟอร์มใหม่ระบบสั่งซื้อล่วงหน้าล็อตแรกสําเร็จ ย้ํานโยบายคุณภาพสําคัญสุด “อลงกรณ์” เผยสื่อจีนเด้งรับแพร่ข่าวกระหึ่มแดนมังกร มอบฑูตเกษตรขยายผลบุกทุกมณฑลจีนโรยัลฟาร์มกรุ๊ปมั่นใจตั้งเป้าใหม่ 1 ชม.ขาย  20 ตัน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานที่ประชุมคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (28 เม.ย.) ว่า เครื่องบินเช่าเหมาลําของสายการบินเซินเจิ้นแอร์ไลน์ที่นําทุเรียนเกรดพรีเมี่ยม 20 ตันจากสหกรณ์เมืองขลุง จังหวัดจันทบุรีเดินทางถึงที่สนามบินเซินเจิ้นแล้วเมื่อเช้ามืดวันนี้ โดยผู้ประกอบการจีนได้จัดส่งแบบ Delivery ถึงลูกค้าซึ่งสั่งซื้อล่วงหน้าทันที
ทั้งนี้ เป็นการส่งออกทุเรียนด้วยการจําหน่ายออนไลน์ระบบสั่งซื้อล่วงหน้า (Pre-Order) ครั้งแรก โดยลูกค้าจ่ายเงินผ่านระบบออนไลน์มาก่อนโดยเปิดสั่งจองออนไลน์เพียงไม่กี่ชั่วโมงก็เต็มล็อตแรกจํานวน 20 ตัน และได้ประสานงานกับทูตเกษตรไทยทั้ง 8 สํานักงานในจีนให้ขยายผลรุกตลาดจีนทุกมณฑล
“ได้รายงานผลดําเนินการต่อรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน ในฐานะประธานคณะกรรมการพัฒนาและบริหารจัดการผลไม้แล้ว ท่านพอใจผลงานขายทุเรียนแบรนด์ไทยไปจีนด้วยแพลตฟอร์มใหม่ระบบสั่งซื้อล่วงหน้าล็อตแรกสําเร็จและสั่งการให้เน้นเรื่องคุณภาพเป็นนโยบายสําคัญที่สุด” นายอลงกรณ์ กล่าว
นายอลงกรณ์ เปิดเผยด้วยว่า ทางสํานักงานทูตเกษตรไทยในจีนรายงานว่า สื่อมวลชนในจีนได้ลงข่าวกันอย่างครึกโครมซึ่งเป็นการช่วยเผยแพร่ทุเรียนแบรนด์ไทยสู่ตลาด 1,400 ล้านคนแบบชั่วข้ามคืน นอกจากนี้ได้ประสานกับบริษัท โรยัลฟาร์มกรุ๊ป ซึ่งเป็นเจ้าแรกที่ใช้แพลตฟอร์มระบบสั่งซื้อล่วงหน้าเก็บข้อมูลความพึงพอใจของลูกค้าในจีนและพฤติกรรมการบริโภคทุเรียน เช่น นิยมทุเรียนพันธุ์อะไร ขนาดผลเล็กหรือใหญ่ ชอบรสชาติอย่างไร แต่ละมณฑลนิยมทานหวานมากหรือหวานน้อย เป็นต้น จากข้อมูลการสั่งซื้อเบื้องต้น พบว่า ลูกค้าในเมืองซึ่งเป็นครอบครัวขนาดเล็กจะสั่งทุเรียนผลเล็กทานเสร็จไม่ต้องเก็บรักษา ส่วนลูกค้าชานเมืองซึ่งเป็นครอบครัวใหญ่นิยมสั่งผลใหญ่รับประทานได้หลายคนโดยจะนําข้อมูลมาเก็บในบิ๊กดาต้าทําการวิเคราะห์เพื่อนําไปพัฒนาการผลิตให้สอดคล้องกับความต้องการของผู้บริโภค ตามนโยบายตลาดนําการผลิตของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
“จากการพูดคุยกับผู้บริหารบริษัท โรยัลฟาร์มกรุ๊ป ซึ่งเป็นเจ้าแรกที่เปิดขายระบบสั่งซื้อล่วงหน้าแสดงความมั่นใจว่าในการเปิดจองระบบสั่งซื้อล่วงหน้าในจีนล็อตแรก 20 ตันเกือบ 1 หมื่นลูกจบในเวลาไม่กี่ชั่วโมง และด้วยคุณภาพที่สหกรณ์เมืองขลุงจันทบุรีคัดสรรมาอย่างดี รวมทั้งสื่อจีนขานรับช่วยเผยแพร่ข่าวอย่างกว้างขวาง จึงตั้งเป้าว่าล็อตต่อๆ ไปจะใช้เวลาขาย 20 ตันในเวลา 1 ชั่วโมง” นายอลงกรณ์ กล่าวในที่สุด.
รัฐบาลไทย-ข่าวทำเนียบรัฐบาล-กระทรวงการคลังประสบความสำเร็จในการจดทะเบียนพันธบัตรเพื่อความยั่งยืน (Sustainability Bond) ในตลาดหลักทรัพย์ลักเซมเบิร์กเป็นครั้งแรกของประเทศไทย
วันพฤหัสบดีที่ 29 เมษายน 2564
กระทรวงการคลังประสบความสําเร็จในการจดทะเบียนพันธบัตรเพื่อความยั่งยืน (Sustainability Bond) ในตลาดหลักทรัพย์ลักเซมเบิร์กเป็นครั้งแรกของประเทศไทย
รมว.คลัง และ ผอ.สบน. ร่วมพิธีลั่นระฆังออนไลน์ ในโอกาสที่พันธบัตรเพื่อความยั่งยืนที่ออกโดยกระทรวงการคลังได้รับการจดทะเบียนใน Luxembourg Green Exchange (LGX) ของตลาดหลักทรัพย์ลักเซมเบิร์ก ในวันที่ 28 เมษายน 2564
นายอาคม เติมพิทยาไพสิฐ รัฐมนตรีว่าการกระทรวงการคลัง และนางแพตริเซีย มงคลวนิช ผู้อํานวยการสํานักงานบริหารหนี้สาธารณะ เข้าร่วมพิธีลั่นระฆังออนไลน์ (Virtual Bell Ringing Ceremony) ในโอกาสที่พันธบัตรเพื่อความยั่งยืน (Sustainability Bond) ที่ออกโดยกระทรวงการคลังได้รับการจดทะเบียนใน Luxembourg Green Exchange (LGX) ของตลาดหลักทรัพย์ลักเซมเบิร์ก ในวันที่ 28 เมษายน 2564 ซึ่งมีรัฐมนตรีว่าการกระทรวงการคลังของลักเซมเบิร์ก นาย Pierre Gramegna ให้เกียรติร่วมงานและแสดง ความยินดีที่พันธบัตรเพื่อความยั่งยืนของรัฐบาลไทยได้รับการจดทะเบียนใน LGX ซึ่งถือเป็นการแสดงออกถึงความตระหนักด้านสิ่งแวดล้อมของผู้ออกพันธบัตร และยังเป็นการส่งเสริมความรับผิดชอบต่อการลงทุนอย่างยั่งยืนผ่านการเปิดเผยข้อมูลตราสารอย่างครอบคลุมและเป็นมาตรฐาน
โดย LGX เป็นตลาดหลักทรัพย์สําหรับตราสารเพื่อความอย่างยั่งยืน (Sustainable Securities) ชั้นนําที่ใหญ่ที่สุดและมีจํานวนพันธบัตรสีเขียวที่มีการออกในโลกมากกว่าร้อยละ 50 ขึ้นทะเบียนอยู่ โดยการจดทะเบียนพันธบัตรรัฐบาลเพื่อความยั่งยืนใน LGX อยู่ในรูปแบบของ LuxSE Security Official List (LuxSE SOL) ซึ่งเป็นการนําเอาตราสารไปขึ้นทะเบียนไว้ในตลาดหลักทรัพย์โดยไม่มีการซื้อ-ขายแลกเปลี่ยนตราสาร โดยที่ผ่านมากระทรวงการคลังได้ดําเนินการออกพันธบัตรรัฐบาลเพื่อความยั่งยืนซึ่งสอดคล้องกับเป้าหมายการพัฒนาอย่างยั่งยืนขององค์การสหประชาชาติและการแก้ไขปัญหาจากการเปลี่ยนแปลงทางสภาพภูมิอากาศ เป็นจํานวน 100,000 ล้านบาท ในรุ่น ESGLB35DA เพื่อสนับสนุนโครงการขนส่งพลังงานสะอาดในโครงการรถไฟฟ้าสายสีส้ม ฝั่งตะวันออก และโครงการที่ช่วยฟื้นฟูเศรษฐกิจ และสังคมจากการระบาดของเชื้อไวรัสโควิด-19
ทั้งนี้ การขอจดทะเบียนพันธบัตรรัฐบาลเพื่อความยั่งยืนใน LGX ได้รับการสนับสนุนจากสํานักงานคณะกรรมการกํากับหลักทรัพย์และตลาดหลักทรัพย์ ธนาคารพัฒนาเอเชีย (Asian Development Bank: ADB) และธนาคารผู้จัดจําหน่าย เพื่อช่วยผลักดันการระดมทุนเชิงอนุรักษ์สิ่งแวดล้อมของรัฐบาลให้ออกไปสู่สากลและสร้างความเชื่อมั่นให้แก่ผู้ลงทุนให้มากยิ่งขึ้น
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5806 หรือ 5817
https://fb.watch/59NudTEZMG/
รัฐบาลไทย-ข่าวทำเนียบรัฐบาล-กรมการขนส่งทางราง เผยข้อมูลปริมาณผู้โดยสารในช่วงสถานการณ์การแพร่ระบาดเชื้อไวรัส COVID - 19
วันพุธที่ 28 เมษายน 2564
กรมการขนส่งทางราง เผยข้อมูลปริมาณผู้โดยสารในช่วงสถานการณ์การแพร่ระบาดเชื้อไวรัส COVID - 19
ประกอบด้วย การรถไฟแห่งประเทศไทย (SRT) การรถไฟฟ้าขนส่งมวลชนแห่งประเทศไทย (MRT) บริษัท รถไฟฟ้า ร.ฟ.ท. จํากัด (ARL) และรถไฟฟ้า BTS
นายกิตติพันธ์ ปานจันทร์ อธิบดีกรมการขนส่งทางราง (ขร.) เปิดเผยข้อมูลปริมาณเฉลี่ยผู้โดยสารรายเดือนในระบบขนส่งทางราง ประกอบด้วย การรถไฟแห่งประเทศไทย (SRT) การรถไฟฟ้าขนส่งมวลชนแห่งประเทศไทย (MRT) บริษัท รถไฟฟ้า ร.ฟ.ท. จํากัด (ARL) และรถไฟฟ้า BTS ในสถานการณ์ของการแพร่ระบาดของเชื้อไวรัสโคโรนา 2019 (COVID - 19)
โดยเริ่มเข้ามาระบาดประเทศไทยตั้งแต่ช่วงเดือนมกราคม 2563 ซึ่งส่งผลให้การใช้บริการระบบขนส่งทางรางมีปริมาณน้อยลงอย่างเห็นได้ชัด จากตัวเลขที่มีค่าเฉลี่ยเกิน 1 ล้านคนต่อเดือน โดยเฉพาะในเดือนเมษายน 2563 ที่ตัวเลขผู้โดยสารลดลงเหลือเพียงเฉลี่ย 2 แสนกว่าคนต่อเดือน
ทั้งนี้ ขร. ยังได้กําชับให้หน่วยงานผู้ให้บริการระบบขนส่งทางรางปฏิบัติตามประกาศของ ขร. เพื่อสร้างความเชื่อมั่นในการเดินระบบรางให้กับผู้โดยสารต่อไป
รัฐบาลไทย-ข่าวทำเนียบรัฐบาล-ที่ประชุมคณะอนุกรรมการตรวจสอบการทำงานของคนต่างด้าวในสถานการณ์การแพรร่ระบาดของโรคติดเชื้อไรรัสโคโรนา 2019 (COVID - 19) เห็นชอบแต่งตั้งชุดติดตามและตรวจสอบการทำงานของคนต่างด้าว 6 ชุด
วันพฤหัสบดีที่ 29 เมษายน 2564
ที่ประชุมคณะอนุกรรมการตรวจสอบการทํางานของคนต่างด้าวในสถานการณ์การแพรร่ระบาดของโรคติดเชื้อไรรัสโคโรนา 2019 (COVID - 19) เห็นชอบแต่งตั้งชุดติดตามและตรวจสอบการทํางานของคนต่างด้าว 6 ชุด
เมื่อวันที่ 28 เมษายน 2564 เวลา 13.30 น. ที่ห้องประชุมเทียน อัชกุล ชั้น 10 กรมการจัดหางาน นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมคณะอนุกรรมการตรวจสอบการทํางานของคนต่างด้าวในสถานการณ์การแพรร่ระบาดของโรคติดเชื้อไรรัสโคโรนา 2019
โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต. นันทชาติ ศุภมงคล ประจําสํานักเลขาธิการนายกรัฐมนตรี นายสุทธิ สุโกศล ปลัดกระทรวงแรงงาน นายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน ผู้แทนจากสํานักงานตํารวจแห่งชาติ สํานักงานตรวจคนเข้าเมือง พร้อมด้วยผู้บริหารกรมการจัดหางาน และเจ้าหน้าที่ที่เกี่ยวข้อง เข้าร่วมประชุมในครั้งนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการบริหารจัดการแรงงานต่างด้าวในประเทศไทย และเน้นย้ําให้เฝ้าระวัง ตรวจสอบ คัดกรองโรคโควิด-19 ในทุกสถานประกอบการ เพื่อร่วมกันป้องกันการแพร่ระบาดของโควิด-19 อย่างเคร่งครัด
“สําหรับการประชุมวันนี้ ที่ประชุมได้พิจารณาและมีมติเห็นชอบการแต่งตั้งชุดติดตามและตรวจสอบการทํางานของคนต่างด้าว จํานวน 6 ชุด เพื่อตรวจสอบ จับกุม ดําเนินคดี นายจ้าง/สถานประกอบการ และผู้เกี่ยวข้องที่จ้างคนต่างด้าวทํางานโดยผิดกฎหมาย คนต่างด้าวที่ลักลอบเข้าเมืองและทํางานโดยผิดกฎหมาย รวมทั้งคนต่างด้าวกลุ่มที่ได้รับการผ่อนผันตามมติครม.วันที่ 29 ธ.ค. 63 ประกอบกับมติครม.วันที่ 26 ม.ค. 64 และมติครม.วันที่ 7 เม.ย. 64 แต่มิได้ดําเนินการตามขั้นตอนที่กําหนด” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า เจ้าหน้าที่ชุดติดตามและตรวจสอบการทํางานของคนต่างด้าวทั้ง 6 ชุด จะเริ่มปฏิบัติหน้าที่ตั้งแต่เดือนพฤษภาคมนี้เป็นต้นไป ซึ่งคนต่างด้าวที่ทํางานโดยที่ไม่มีใบอนุญาตทํางาน หรือทํางานนอกเหนือจากที่มีสิทธิที่จะทําได้ จะมีโทษปรับตั้งแต่ 5,000 – 50,000 บาท และจะต้องถูกส่งกลับประเทศต้นทาง ส่วนนายจ้าง/สถานประกอบการ จะถูกดําเนินคดีข้อหารับคนต่างด้าวเข้าทํางานโดยที่ไม่มีใบอนุญาตทํางาน หรือให้คนต่างด้าวทํางานนอกเหนือจากที่มีสิทธิที่จะทําได้ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ํามีโทษจําคุกไม่เกิน 1 ปี หรือปรับตั้งแต่ 50,000 – 200,000 บาทต่อคนต่างด้าวที่จ้างหนึ่งคน หรือทั้งจําทั้งปรับ และห้ามจ้างคนต่างด้าวเป็นเวลา 3 ปี
รัฐบาลไทย-ข่าวทำเนียบรัฐบาล-‘ประวิตร’ มอบเงินกองทุนสงเคราะห์บรรเทาความเดือดร้อนลูกจ้าง บ.บริลเลียนท์ กว่า 21 ลบ.
วันพุธที่ 28 เมษายน 2564
‘ประวิตร’ มอบเงินกองทุนสงเคราะห์บรรเทาความเดือดร้อนลูกจ้าง บ.บริลเลียนท์ กว่า 21 ลบ.
รองนายกรัฐมนตรี มอบเงินสงเคราะห์ลูกจ้าง ซึ่งกระทรวงแรงงานอนุมัติเงินกองทุนสงเคราะห์ลูกจ้าง 21.4 ล้านบาท บรรเทาความเดือดร้อนให้ลูกจ้างบริษัท บริลเลียนท์อัลไลแอนซ์ ไทย โกลบอล จํากัด จังหวัดสมุทรปราการ ที่ถูกเลิกจ้างและยังไม่ได้รับค่าชดเชยจากนายจ้าง
เมื่อวันที่ 28 เมษายน 2564 เวลา 11.00 น.ที่ห้องประชุม ชั้น 5 อาคารกระทรวงแรงงานพล.อ.ประวิตร วงษ์สุวรรณ รองนายกรัฐมนตรีเป็นประธานมอบเงินสงเคราะห์ลูกจ้าง จํานวน 21,465,350 บาท เพื่อบรรเทาความเดือดร้อนให้แก่ลูกจ้างบริษัท บริลเลียนท์ อัลไลแอนท์ จํากัด จังหวัดสมุทรปราการ จํานวน 1,161 คน กรณีนายจ้างเลิกจ้างโดยไม่จ่ายเงินค่าชดเชย โดยมีผู้แทนเข้ารับมอบจํานวน 6 คน โดยมีนายสุชาติ ชมกลิ่น รัฐมนตรีว่าการกระทรวงแรงงาน ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน หม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต. นันทชาติ ศุภมงคล ประจําสํานักเลขาธิการนายกรัฐมนตรี นายสุทธิ สุโกศล ปลัดกระทรวงแรงงานพร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย โดยกล่าวว่า รัฐบาล มีความห่วงใยลูกจ้างทุกคนกรณีถูกเลิกจ้างเนื่องจากสถานประกอบกิจการได้รับผลกระทบจากโควิด-19 ในวันนี้ผมจึงได้มอบเงินแก่ผู้แทนลูกจ้างจํานวน 6 คน เพื่อเป็นสิทธิประโยชน์ที่รัฐบาลและกระทรวงแรงงานได้ช่วยเหลือคุ้มครองแรงงานตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า กระทรวงแรงงานได้อนุมัติเงินกองทุนสงเคราะห์ลูกจ้างจํานวน 21,465,350 บาท ให้กับสํานักงานสวัสดิการและคุ้มครองแรงงานจังหวัดสมุทรปราการ นําไปจ่ายให้กับลูกจ้าง บริษัท บริลเลียนท์อัลไลแอนซ์ ไทย โกลบอล จํากัด อําเภอบางเสาธง จังหวัดสมุทรปราการ ประกอบกิจการผลิตชุดชั้นในสตรี จํานวน 1,161 คน ที่ได้ยื่นคําขอรับเงินสงเคราะห์จากกองทุนสงเคราะห์ลูกจ้าง เมื่อวันที่ 27 เมษายน 2564 เพื่อเป็นการบรรเทาความเดือดร้อนกรณีที่นายจ้างเลิกจ้างและยังไม่จ่ายค่าชดเชย โดยมีตัวแทนลูกจ้างเข้าร่วมพิธีรับมอบเงิน ซึ่งบริษัทฯ ได้ปิดกิจการตั้งแต่วันที่ 11 มีนาคม ที่ผ่านมา เนื่องจากได้รับผลกระทบจากโควิด-19 และสภาพเศรษฐกิจ ซึ่งพนักงานตรวจแรงงาน สํานักงานสวัสดิการและคุ้มครองแรงงานจังหวัดสมุทรปราการ ได้มีคําสั่งเมื่อวันที่ 23 มีนาคม 2564 สั่งให้ บริษัทฯ จ่ายค่าจ้างสําหรับวันหยุดพักผ่อนประจําปี 2564 ที่นายจ้างสั่งให้หยุดเป็นเงิน 774,897.24 บาท จ่ายค่าจ้างแทนการบอกกล่าวล่วงหน้าเป็นเงิน 27,004,038.02 บาท ค่าชดเชยเป็นเงิน 212,900,746.87 บาท และค่าจ้างสําหรับวันหยุดพักผ่อนประจําปีสะสมเป็นเงิน 2,010,180.57 บาท ให้กับลูกจ้างจํานวน 1,237 คน รวมเป็นเงินทั้งสิ้น 242,689,862.71 บาท (สองร้อยสี่สิบสองล้านหกแสนแปดหมื่นเก้าพันแปดร้อยหกสิบสองบาทเจ็ดสิบเอ็ดสตางค์) พร้อมดอกเบี้ย ในระหว่างเวลาผิดนัดร้อยละสิบห้าต่อปีจนกว่าจะชําระเสร็จสิ้น ซึ่งทั้งนายจ้างและลูกจ้างได้รับทราบคําสั่งดังกล่าวเมื่อวันที่ 26 มีนาคม 2564 เมื่อครบกําหนดตามคําสั่งที่นายจ้างต้องปฏิบัติ นายจ้างไม่ปฏิบัติ ลูกจ้างจึงได้ยื่นคําขอรับเงินสงเคราะห์จากกองทุนสงเคราะห์ลูกจ้าง
รัฐบาลไทย-ข่าวทำเนียบรัฐบาล-ไทยเร่งเจรจาสิทธิบัตร “ฟาวิพิราเวียร์” เพื่อผลิตในประเทศเพิ่มความมั่นคงเวชภัณฑ์ยา พร้อมพิจารณาเปิดช่องทางประชาชนร่วมแก้ไขสถานการณ์โควิด-19
วันพุธที่ 28 เมษายน 2564
ไทยเร่งเจรจาสิทธิบัตร “ฟาวิพิราเวียร์” เพื่อผลิตในประเทศเพิ่มความมั่นคงเวชภัณฑ์ยา พร้อมพิจารณาเปิดช่องทางประชาชนร่วมแก้ไขสถานการณ์โควิด-19
ไทยเร่งเจรจาสิทธิบัตร “ฟาวิพิราเวียร์” เพื่อผลิตในประเทศเพิ่มความมั่นคงเวชภัณฑ์ยา พร้อมพิจารณาเปิดช่องทางประชาชนร่วมแก้ไขสถานการณ์โควิด-19
วันที่ 28 เม.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามความคืบหน้าการดูแลผู้ป่วยโควิด-19 อย่างใกล้ชิดรับฟังประเด็นที่ยังเป็นปัญหาและมีข้อสั่งการให้แก้ไขให้เร็วที่สุด พร้อมกับย้ํากับหน่วยงานที่รับผิดชอบการดูแลจัดหายา และเวชภัณฑ์อื่นๆ ให้เพียงพอ
ทั้งนี้ ในส่วนของยารักษาโรคโควิด-19 นั้น ล่าสุดนายอนุทิน ชาญวีรกูล รองนายกรัฐมนตรีและรมว.สาธารณสุข ได้รายงานให้ที่ประชุมคณะรัฐมนตรี(ครม.) ทราบว่า หลังจากได้สั่งยาฟาวิพิราเวียร์ที่ใช้ในการรักษาโรคโควิด-19 จากญี่ปุ่นเข้ามาให้เพียงพอต่อการใช้ในประเทศขณะนี้ได้กระจายไปยังหน่วยบริการต่างๆ ทั้งโรงพยาบาลของรัฐและเอกชนทั่วประเทศแล้ว และขณะนี้ได้อยู่ระหว่างให้องค์การเภสัชกรรมเร่งดําเนินการตามขั้นตอนเพื่อเจรจาเกี่ยวกับสิทธิบัตร เพื่อให้ได้สิทธิผลิตยาชนิดนี้ในประเทศไทยได้เอง ในขณะที่โรงพยาบาลเอกชนนั้นก็ยังสามารถนําเข้ายาชนิดนี้ได้รัฐไม่ได้มีการผูกขาดนําเข้าแต่อย่างใด
“รองนายกรัฐมนตรีและรมว.สาธารณสุข แจ้งกับ ครม.ว่าองค์การเภสัชกรรมกําลังดําเนินการตามขั้นตอนการเพื่อให้ได้สิทธิยาฟาวิพิราเวียร์เข้ามาผลิตในประเทศเนื่องจากยามีสิทธิบัตรในต่างประเทศต้องดําเนินการอย่างรอบคอบ เมื่อได้แล้วจะมีส่วนให้ประเทศไทยมีความมั่นคงในส่วนของเวชภัณฑ์ยามากขึ้น”น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า สําหรับวัคซีนป้องกันโควิด-19 นายกรัฐมนตรีย้ําว่าจะต้องดําเนินการจัดหาวัคซีนที่ได้มาตรฐานโดยไม่ได้จํากัดผู้ผลิตว่าต้องเป็นรายใดให้ได้จํานวนมากที่สุด และให้กระจายวัคซีนให้ทั่วถึงประชาชนตามแผนที่วางไว้ กระจายไปให้ทุกจังหวัดทั้งรัฐและเอกชน และให้โรงพยาบาลเอกชนช่วยกระจายวัคซีน ดูแลระบบการให้วัคซีนให้มีปรระสิทธิภาพไม่ให้เกิดปัญหาระบบล่ม นอกจากจากนี้ นายกรัฐมนตรี ได้เห็นว่าขณะนี้มีประชาชนหลายภาคส่วนต้องการมีส่วนร่วมในการช่วยเหลือ แบ่งเบาภาระของบุคลากรสาธารณสุขหรือหน่วยงานที่เกี่ยวข้อง ดังนั้น จึงได้ให้มีการพิจารณาว่า จะสามารถเปิดช่องทางให้ประชาชนมีส่วนร่วมในช่วยเหลือ เร่งแก้ไขสถานการณ์นี้ได้อย่างไร นอกจากนี้ยังขอบคุณประชาชนที่ให้ความร่วมมือเป็นอย่างดีในการปฏิบัติตามมาตรการต่างๆของภาครัฐ พร้อมกําชับเจ้าหน้าที่ ให้เอาจริงเอาจังกับการฝ่าฝืน ไม่ปฏิบัติตามมาตรการควบคุมโรค
....................
รัฐบาลไทย-ข่าวทำเนียบรัฐบาล-กรมทางหลวง ขานรับ ศบค. ดำเนินตามมาตรการป้องกันการแพร่ระบาดของเชื้อไวรัส COVID-19 อย่างเคร่งครัด และขอเชิญชวนประชาชนใช้ M-Pass ลดเสี่ยง เลี่ยงเงินสด
วันพุธที่ 28 เมษายน 2564
กรมทางหลวง ขานรับ ศบค. ดําเนินตามมาตรการป้องกันการแพร่ระบาดของเชื้อไวรัส COVID-19 อย่างเคร่งครัด และขอเชิญชวนประชาชนใช้ M-Pass ลดเสี่ยง เลี่ยงเงินสด
อธิบดีกรมทางหลวง กระทรวงคมนาคม สั่งการให้หน่วยงานในสังกัดกรมทางหลวง (ทล.) ทั่วประเทศดําเนินการตามมาตรการป้องกันการแพร่ระบาดของเชื้อไวรัส COVID-19 อย่างเคร่งครัด
นายสราวุธ ทรงศิวิไล อธิบดีกรมทางหลวง กระทรวงคมนาคม สั่งการให้หน่วยงานในสังกัดกรมทางหลวง (ทล.) ทั่วประเทศดําเนินการตามมาตรการป้องกันการแพร่ระบาดของเชื้อไวรัส COVID-19 อย่างเคร่งครัด ตามมาตรการของศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) พร้อมเชิญชวนประชาชนใช้บัตรผ่านทางด้วยระบบอัตโนมัติ M-Pass เพื่อลดการสัมผัส โดยมอบสิทธิพิเศษสําหรับประชาชนผู้ใช้ M-PASS เติมเงินบัตร M-PASS จํานวน 500 บาท จะได้รับเงินคืนเข้า Tag M-PASS จํานวน 50 บาท
สําหรับมาตรการบริเวณตู้เก็บเงินค่าธรรมเนียมผ่านทาง ทล. ขอเชิญชวนประชาชนที่ใช้ทางหลวงพิเศษระหว่างเมือง (Motorway) ใช้บัตรผ่านทางด้วยระบบอัตโนมัติ M-Pass โดย ทล. ร่วมกับธนาคารกรุงไทย มอบสิทธิพิเศษสําหรับประชาชนผู้ใช้ M-PASS เติมเงินบัตร M-PASS จํานวน 500 บาท รับเงินคืนเข้า Tag M-PASS จํานวน 50 บาท จนถึงวันที่ 30 กันยายน 2564 เพื่อลดการสัมผัส ป้องกันการแพร่ระบาด พร้อมทั้งให้เจ้าหน้าที่สวมหน้ากากอนามัยและสวมถุงมือยางตลอดเวลาที่ปฏิบัติหน้าที่ จัดให้มีเจลแอลกอฮอล์ล้างมือที่ตู้เก็บเงินทุกตู้ ทําความสะอาดบัตรผ่านทางด้วยน้ํายารักษาความสะอาดทุกครั้ง ฉีดพ่นน้ํายาฆ่าเชื้อภายในตู้เก็บเงิน และดําเนินการตามนโยบายของกระทรวงฯ ให้เจ้าหน้าที่ที่ปฏิบัติงานแนวหน้าได้รับการฉีดวัคซีน
ทั้งนี้ ทล. ดําเนินการตามมาตรการป้องกันการแพร่ระบาดของเชื้อไวรัส COVID-19 อย่างเข้มงวด โดยจัดทํา QR Code แพลตฟอร์ม “ไทยชนะ” เพื่อเก็บข้อมูลบุคคลเข้า - ออก ใน ทล. และมีการตรวจวัดอุณหภูมิเจ้าหน้าที่ก่อนเข้าปฏิบัติงาน รวมทั้งผู้ที่มาติดต่อราชการ และดําเนินตามมาตรการการเว้นระยะห่างทางสังคม (Social Distancing) ประมาณ 2 เมตร สวมหน้ากากอนามัยในสถานที่สาธารณะ 100 เปอร์เซ็นต์ นอกจากนี้ได้มีการทําความสะอาดอาคารสํานักงานด้วยน้ํายาฆ่าเชื้อ พร้อมทั้งรายงานผู้เฝ้าระวังเป็นประจําทุกวัน จนกว่าสถานการณ์การแพร่ระบาดจะคลี่คลาย
ประชาชนผู้ที่ต้องการสมัครบัตร M-Pass สามารถสมัครได้ที่แอปพลิเคชัน M-Pass ธนาคารกรุงไทยทุกสาขา และด่านทางหลวงพิเศษระหว่างเมือง หรือสอบถามเพิ่มเติมได้ที่ 1586 กด 9
รัฐบาลไทย-ข่าวทำเนียบรัฐบาล-ไฟเขียว! เพิ่มสภาพคล่องกองทุนแก้หนี้ครู
วันพุธที่ 28 เมษายน 2564
ไฟเขียว! เพิ่มสภาพคล่องกองทุนแก้หนี้ครู
...
ตามปกติของ กองทุนหมุนเวียนต่างๆ จะต้องส่งกําไรส่วนเกินในแต่ละปีบัญชี กลับเข้าคลังเพื่อเป็นรายได้แผ่นดิน แต่สําหรับปีนี้ รัฐบาลมีนโยบายเร่งช่วยเหลือและแก้ไขปัญหาหนี้สินของข้าราชการครูและบุคลากรทางการศึกษา ที่ประชุม ครม. จึงมีมติเห็นชอบให้
.
กองทุนหมุนเวียนเพื่อแก้ไขหนี้สินข้าราชการครู ส่งกําไรของปีบัญชี 2562 กลับเข้าคลังแค่ 350 ล้านบาท จากจํานวนเต็ม 590.67 ล้านบาท เพื่อให้กองทุนมีเงินใช้หมุนเวียน 240.67 ล้านบาท จะได้ช่วยเหลือครูและบุคลากรทางการศึกษาได้เพิ่มขึ้น
.
สําหรับ ข้าราชการครูและบุคลากรทางการศึกษาที่ต้องการยืมเงินจากกองทุน ไปปลดหนี้ สามารถกู้ยืมได้คนละไม่เกิน 500,000 บาท อัตราดอกเบี้ยร้อยละ 4 ต่อปี ผ่อนชําระคืนภายใน 12 ปี (144 งวด) โดยยื่นคําขอกู้ได้ที่หน่วยงานต้นสังกัดของตนเอง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงการต่างประเทศ ในฐานะผู้แทนพิเศษของนายกรัฐมนตรี
วันพุธที่ 28 เมษายน 2564
รองนายกรัฐมนตรีและรัฐมนตรีว่าการกระทรวงการต่างประเทศ ในฐานะผู้แทนพิเศษของนายกรัฐมนตรี
เสนอแนวทางสนับสนุนอาเซียนแก้ไขปัญหาในเมียนมา ในการประชุมผู้นําอาเซียน ณ กรุงจาการ์ตา
รองนายกรัฐมนตรีและรัฐมนตรีว่าการกระทรวงการต่างประเทศเสนอให้อาเซียนพิจารณาจัดตั้งกลุ่ม “Friends of the Chair” ประสานงานสนับสนุนการแก้ไขปัญหาในเมียนมา โดยยึดแนวทาง D4D ได้แก่ การยุติความรุนแรง การจัดส่งความช่วยเหลือด้านมนุษยธรรม การปล่อยตัวผู้ถูกคุมขัง และการหารือเพื่อให้บรรลุเป้าหมายเรื่องการพัฒนาอย่างยั่งยืนในเมียนมา ในการเข้าร่วมการประชุมผู้นําอาเซียน ในฐานะผู้แทนพิเศษของนายกรัฐมนตรี ณ สํานักเลขาธิการอาเซียน กรุงจาการ์ตา
เมื่อวันที่ ๒๔ เมษายน ๒๕๖๔ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ ในฐานะผู้แทนพิเศษของนายกรัฐมนตรี ได้เข้าร่วมการประชุมผู้นําอาเซียน (ASEAN Leaders’ Meeting) ณ สํานักเลขาธิการอาเซียน กรุงจาการ์ตา โดยมีสมเด็จพระราชาธิบดีแห่งบรูไนฯ ในฐานะประธานอาเซียนปี ๒๕๖๔ เป็นประธานการประชุม การประชุมครั้งนี้ถือเป็นการประชุมการประชุมครั้งแรกที่ผู้นําอาเซียนได้มีโอกาสพบปะกันด้วยตนเองในรอบกว่า ๑ ปีตั้งแต่มีการแพร่ระบาดของโควิด-๑๙
ที่ประชุมได้หารือเกี่ยวกับความคืบหน้าของประชาคมอาเซียนและสนับสนุนการทําหน้าที่ประธานอาเซียนของบรูไนฯ ภายใต้หัวข้อหลัก “เราห่วงใย เราเตรียมพร้อม เรารุ่งเรือง” (We care, We prepare, We prosper) ตลอดจนหารือเกี่ยวกับการเสริมสร้างความร่วมมือของอาเซียนในการรับมือกับโควิด-๑๙ โดยบรูไนฯ และเมียนมาได้ประกาศสมทบกองทุนอาเซียนเพื่อรับมือโควิด-๑๙ ซึ่งเป็นข้อริเริ่มของไทย ประเทศละ ๑๐๐,๐๐๐ ดอลลาร์สหรัฐ ในการนี้ ไทยได้เสนอแนะให้อาเซียนใช้โมเดลเศรษฐกิจ BCG เป็นยุทธศาสตร์ทางเลือกเพื่อการฟื้นตัวทางเศรษฐกิจของภูมิภาคในยุคหลังโควิด-๑๙
ที่ประชุมยังได้หารือและแลกเปลี่ยนข้อคิดเห็นอย่างตรงไปตรงมาเกี่ยวกับสถานการณ์ในภูมิภาคและระหว่างประเทศ โดยเฉพาะสถานการณ์ในเมียนมา ซึ่งแสดงให้เห็นถึงความพยายามร่วมกันของอาเซียนเพื่อมุ่งแสวงหาแนวทางแก้ไขปัญหาในเมียนมาและรักษาสันติภาพและเสถียรภาพในภูมิภาค โดยย้ําความสําคัญของการมีบทบาทที่สร้างสรรค์ของอาเซียนเพื่อร่วมกันคลี่คลายสถานการณ์และช่วยสนับสนุนเมียนมาให้กลับคืนสู่สถานการณ์ปกติ โดยไทยได้เสนอให้อาเซียนพิจารณาจัดตั้งกลุ่ม “Friends of the Chair” เพื่อช่วยประสานงานการสนับสนุนการแก้ไขปัญหาในเมียนมา โดยยึดแนวทาง D4D ได้แก่ การยุติความรุนแรง (de-escalate violence) การจัดส่งความช่วยเหลือด้านมนุษยธรรม (delivery of humanitarian assistance) การปล่อยตัวผู้ถูกคุมขัง (discharge of detainees) และการหารือ (dialogue) เพื่อให้บรรลุเป้าหมายเรื่องการพัฒนา (development) อย่างยั่งยืนในเมียนมา
ภายหลังการประชุม บรูไนฯ ในฐานะประธานอาเซียนได้ออกแถลงการณ์ของประธาน โดยระบุประเด็นที่อาเซียนเห็นชอบร่วมกันเพื่อแก้ไขสถานการณ์ในเมียนมา ๕ ประการ ได้แก่ (๑) การยุติความรุนแรงและการเรียกร้องให้ทุกฝ่ายใช้ความยับยั้งชั่งใจ (๒) การหารืออย่างสร้างสรรค์ระหว่างทุกฝ่ายที่เกี่ยวข้องเพื่อประโยชน์ของประชาชนชาวเมียนมา (๓) ผู้แทนพิเศษ (Special Envoy) ของประธานอาเซียนจะช่วยอํานวยความสะดวกกระบวนการหารือ โดยการสนับสนุนของเลขาธิการอาเซียน (๔) อาเซียนจะให้ความช่วยเหลือด้านมนุษยธรรมผ่าน AHA Centre (๕) ผู้แทนพิเศษและคณะจะเดินทางไปเมียนมาเพื่อพบกับฝ่ายต่าง ๆ ที่เกี่ยวข้อง
ที่มา :https://www.mfa.go.th/th/content/dpmfmthaiaseanleadersmeeting24apr2021-2
รัฐบาลไทย-ข่าวทำเนียบรัฐบาล-‘ประวิตร’ ชื่นชมให้กำลังใจ ก.แรงงาน จัดระบบตรวจคัดกรองโควิด-19 เชิงรุก เพื่อผู้ประกันตน
วันพุธที่ 28 เมษายน 2564
‘ประวิตร’ ชื่นชมให้กําลังใจ ก.แรงงาน จัดระบบตรวจคัดกรองโควิด-19 เชิงรุก เพื่อผู้ประกันตน
พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมตรวจติดตามผลการดําเนินการตรวจโควิด-19 เชิงรุกให้แก่แรงงาน
เมื่อวันที่ 28 เมษายน 2564 เวลา 10.00 น.ที่ห้องประชุม ชั้น 5 อาคารกระทรวงแรงงานพล.อ.ประวิตร วงษ์สุวรรณ รองนายกรัฐมนตรีเป็นประธานการประชุมตรวจติดตามผลการดําเนินการตรวจโควิด-19 เชิงรุกให้แก่แรงงาน โดยมีนายสุชาติ ชมกลิ่น รัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมประชุมในครั้งนี้ด้วย
พล.อ.ประวิตรกล่าวว่า จากสถานการณ์การแพร่ระบาดของโรคโควิด-19 ที่เกิดขึ้นในปัจจุบัน ผมขอขอบคุณ ข้าราชการและเจ้าหน้าที่กระทรวงแรงงานทุกท่าน ที่ร่วมแรงร่วมใจ ให้ความช่วยเหลือ ผู้ได้รับผลกระทบจากโรคโควิด-19 อย่างเต็มความสามารถ และขอให้ทุกท่านอย่าลืมป้องกันตนเองให้ปลอดภัยจากโรคโควิด-19 ผมขอชื่นชมกระทรวงแรงงานที่จัดให้มีการตรวจคัดกรองโควิด-19 เชิงรุก ใน 5 จังหวัดที่มีกลุ่มเสี่ยงจํานวนมาก ได้แก่ กรุงเทพมหานคร ปทุมธานี นนทบุรี ชลบุรี และเชียงใหม่ ในการให้ช่วยเหลือแรงงานที่ได้รับผลกระทบจากโรคโควิด-19 อย่างทันท่วงที
ด้านนายสุชาติ ชมกลิ่น รมว.แรงงานเปิดเผยว่าพล.อ.ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ได้เน้นย้ําการทํางานเพิ่มเติม ในประเด็นต่างๆ ดังนี้ 1) จัดระบบตรวจคัดกรองโควิด -19 เชิงรุก ให้เป็นไปตามมาตรการที่กระทรวงสาธารณสุขกําหนดอย่างเคร่งครัด และขอให้ช่วยเหลือผู้ประกันตนกลุ่มเสี่ยงอย่างรวดเร็ว และเหมาะสม 2) ขอให้ประสานกับโรงพยาบาลเครือข่ายประกันสังคม ในการเตรียมแผนรองรับผู้ประกันตนที่อาจติดโควิด-19 สําหรับผู้ที่ยังไม่แสดงอาการขอให้ประสานการส่งตัวไปยัง Hospitel 3) ขอให้มีการเฝ้าระวัง ตรวจสอบ คัดกรองโรคโควิด-19 ในทุกสถานประกอบการ เพื่อร่วมกันป้องกันการแพร่ระบาดของโควิด-19 4) ขอให้ช่วยเหลือคนทํางาน รวมไปถึงแรงงานนอกระบบที่อาจว่างงานหรือขาดรายได้ จากสถานการณ์การแพร่ระบาดของโรคโควิด-19 เช่น พนักงาน Grab การพัฒนาทักษะฝีมือในรูปแบบที่เหมาะสม และให้กําลังใจในการขับเคลื่อนมาตรการต่างๆ โดยขอให้กลุ่มแรงงาน และเจ้าหน้าที่ของกระทรวงแรงงาน ปลอดภัยจากโรคโควิด-19 เพื่อร่วมกันพัฒนาประเทศ ร่วมมือ ร่วมใจ ขับเคลื่อนตามนโยบายของรัฐบาล “เราจะไม่ทิ้งใครไว้ข้างหลัง”
“ขอให้ผู้ประกันตนมั่นใจได้ว่าจากการดําเนินการดังกล่าว รัฐบาลและกระทรวงแรงงานได้บูรณาการกับหน่วยงานที่เกี่ยวข้อง เพื่อสามารถช่วยเหลือและบรรเทาสถานการณ์การแพร่ระบาดของโควิด-19 ให้สถานการณ์คลี่คลายลงโดยเร็ววันและให้ผู้ประกันตนได้รับการดูแลอย่างดีที่สุดอีกทางหนึ่งด้วย”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-กำชับผู้ประกอบการสต็อกสินค้าเพิ่ม ช่วงคุมเข้มโควิด
วันพุธที่ 28 เมษายน 2564
กําชับผู้ประกอบการสต็อกสินค้าเพิ่ม ช่วงคุมเข้มโควิด
...
สถานการณ์การแพร่ระบาดของโรคโควิด–19 ระลอกใหม่ที่เกิดขึ้น ทําให้ในหลายจังหวัดยกระดับการเฝ้าระวังและป้องกันการแพร่ระบาดอย่างเข้มข้น รวมถึงการปรับเวลาให้บริการต่าง ๆ โดยเฉพาะร้านขายสินค้าอุปโภคบริโภค
.
เรื่องนี้รัฐบาลไม่ได้นิ่งนอนใจ และได้ติดตามสถานการณ์อย่างใกล้ชิด โดยจัดเจ้าหน้าที่ออกตรวจสอบอย่างต่อเนื่อง และหารือกับผู้ประกอบการห้างสรรพสินค้า ห้างค้าปลีก - ค้าส่งทั่วประเทศ ให้เตรียมพร้อมสต็อกสินค้าเพิ่มมากขึ้นจากภาวะปกติ โดยเฉพาะสินค้าอุปโภคบริโภค ให้เพียงพอต่อความต้องการของประชาชน
.
เน้นย้ําไม่ให้ฉวยโอกาสปรับขึ้นราคาสินค้าและต้องปิดป้ายแสดงราคาให้ชัดเจน สําหรับการสั่งสินค้า หรือสั่งซื้ออาหาร online ได้ขอความร่วมมือไม่ให้ปรับราคาค่าบริการ และให้เข้มงวดด้านสุขอนามัยของพนักงานส่งสินค้า
.
หากประชาชนพบเห็นการกักตุนสินค้าหรือขายสินค้าโดยไม่เป็นธรรม สามารถแจ้งได้ที่สายด่วนกรมการค้าภายใน 1569 กรณีตรวจพบว่ามีความผิดจะมีโทษสูงสุดจําคุกไม่เกิน 7 ปี หรือปรับไม่เกิน 140,000 บาท หรือทั้งจําทั้งปรับ และกรณีที่ไม่ปิดป้ายแสดงราคาจําหน่ายจะมีโทษสูงสุดปรับไม่เกิน 10,000 บาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดประชุมคณะกรรมการคัดเลือกเอกชนร่วมลงทุนโครงการพัฒนาท่าเรือแหลมฉบัง ระยะที่ 3 ครั้งที่ 3/2564
วันพุธที่ 28 เมษายน 2564
การท่าเรือแห่งประเทศไทย จัดประชุมคณะกรรมการคัดเลือกเอกชนร่วมลงทุนโครงการพัฒนาท่าเรือแหลมฉบัง ระยะที่ 3 ครั้งที่ 3/2564
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย กระทรวงคมนาคม เป็นประธานประชุมคณะกรรมการคัดเลือกเอกชนร่วมลงทุนโครงการพัฒนาท่าเรือแหลมฉบัง ระยะที่ 3 ครั้งที่ 3/2564
โดยมี เรือโท ยุทธนา โมกขาว รองผู้อํานวยการการท่าเรือแห่งประเทศไทย และคณะกรรมการคัดเลือกเอกชนร่วมลงทุนโครงการฯ เข้าร่วมการประชุม เมื่อวันที่ 20 เมษายน 2564 ณ ห้องประชุมแตรทอง 3 ศูนย์สวัสดิการท่าเรือแหลมฉบัง ท่าเรือแหลมฉบัง จังหวัดชลบุรี
เรือโท กมลศักดิ์ พรหมประยูร กล่าวว่า ภายหลังคณะรัฐมนตรีมีมติเห็นชอบผลประโยชน์ตอบแทนภาครัฐของโครงการพัฒนาท่าเรือแหลมฉบัง ระยะที่ 3 ค่าสัมปทานคงที่มูลค่าสุทธิที่ 29,050 ล้านบาท และให้คณะกรรมการคัดเลือกเอกชนร่วมลงทุนโครงการพัฒนาท่าเรือแหลมฉบัง ระยะที่ 3 ดําเนินการให้เป็นไปตามประกาศสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) และกฎหมายที่เกี่ยวข้องโดยเคร่งครัด คณะกรรมการคัดเลือกฯ ได้ประชุมเพื่อพิจารณาซองที่ 4 (ผลประโยชน์ตอบแทนด้านการเงิน) และมีมติเห็นชอบให้กลุ่มกิจการร่วมค้า จีพีซี ผ่านการประเมินซองที่ 4 และได้เปิดเอกสารข้อเสนอซองที่ 5 (ข้อเสนอแนะในการเพิ่มประสิทธิภาพของโครงการฯ) ต่อหน้าผู้แทนกลุ่มกิจการร่วมค้า จีพีซี พร้อมทั้งมีมติแต่งตั้งคณะทํางานพิจารณาร่างสัญญาร่วมทุน โดยมีผู้แทนของคณะกรรมการคัดเลือกฯ จากสํานักงานอัยการสูงสุดเป็นหัวหน้าคณะทํางาน โดยจะเสนอให้ สกพอ. ลงนามในคําสั่งต่อไป
รัฐบาลไทย-ข่าวทำเนียบรัฐบาล-เสียค่าปรับเท่าไร? ถ้าไม่สวมหน้ากากเมื่อออกนอกบ้าน
วันพุธที่ 28 เมษายน 2564
เสียค่าปรับเท่าไร? ถ้าไม่สวมหน้ากากเมื่อออกนอกบ้าน
...
ขณะนี้อย่างน้อย 56 จังหวัด ได้ประกาศคําสั่ง หากประชาชนไม่สวมหน้ากากอนามัยหรือหน้ากากผ้าตลอดเวลาที่ออกนอกเคหสถาน จะถือว่ามีความผิดตาม พ.ร.บ. โรคติดต่อ พ.ศ. 2558 มาตรา 34 (6) ต้องระวางโทษปรับไม่เกิน 20,000 บาท
.
ทําให้หลายคนมีข้อสงสัยว่า ถ้าไม่สวมหน้ากากอนามัยออกนอกบ้านเพียงครั้งเดียวจะโดนปรับถึง 20,000 บาท เลยหรือ?
.
ความจริงแล้ว การเปรียบเทียบปรับหรือการเสียค่าปรับกรณีไม่สวมหน้ากากอนามัยเมื่อออกนอกบ้าน ตามคําสั่งกรมควบคุมโรคที่ 1746/2563 ลงวันที่ 14 ต.ค. 63 กําหนดให้ผู้มีอํานาจเปรียบเทียบปรับ ซึ่งหนึ่งในนั้นคือพนักงานสอบสวนดําเนินการตามระเบียบคณะกรรมการโรคติดต่อแห่งชาติ ว่าด้วยหลักเกณฑ์การเปรียบเทียบ พ.ศ. 2563 ที่กําหนดหลักเกณฑ์ไว้ 3 ระดับ คือ
.
1.กระทําผิดครั้งที่ 1 จํานวน 6,000 บาท
2.กระทําผิดครั้งที่ 2 จํานวน 12,000 บาท
3.กระทําผิดครั้งที่ 3 เป็นต้นไป จํานวน 20,000 บาท
.
นอกจากนี้ หากมีเหตุผลสมควรแก่การพิจารณาลดจํานวนค่าปรับ สามารถทําได้ แต่ต้องไม่น้อยกว่า 1 ใน 3 ของจํานวนเงินค่าปรับ เช่น ค่าปรับ 6,000 บาท ต้องเปรียบเทียบปรับไม่น้อยกว่า 2,000 บาท
.
มาตรการต่าง ๆ ที่ออกมาเหล่านี้ ไม่ใช่เพื่อใคร แต่เพื่อพวกเราคนไทยทุกคน จึงขอความร่วมมือสวมหน้ากากอนามัยหรือหน้ากากผ้าทุกครั้งเมื่อออกจากบ้าน เพื่อความปลอดภัยของตนเองและคนรอบข้าง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า เตรียมความพร้อมเร่งแก้ไขปัญหามลพิษทางทะเลเนื่องจากน้ำมัน
วันพุธที่ 28 เมษายน 2564
กรมเจ้าท่า เตรียมความพร้อมเร่งแก้ไขปัญหามลพิษทางทะเลเนื่องจากน้ํามัน
นายสมชาย สุมนัสขจรกุล รองอธิบดีกรมเจ้าท่า กระทรวงคมนาคม เป็นประธานประชุมเชิงปฏิบัติการ เรื่อง การเรียกร้องค่าเสียหายเนื่องจากมลพิษน้ํามันจากเรือ และประชุมประจําปีผู้ประสานงานของอนุภูมิภาคอ่าวไทย
เรื่อง การแก้ไขปัญหามลพิษทางทะเลเนื่องจากน้ํามัน ครั้งที่ 14 โดยมีข้าราชการและเจ้าหน้าที่ที่เกี่ยวข้อง ร่วมประชุมทางไกลผ่านระบบออนไลน์ ระหว่างวันที่ 20 - 23 เมษายน 2564
นายสมชาย สุมนัสขจรกุล กล่าวว่า ตามที่ประเทศไทยได้ลงนามในข้อตกลงความร่วมมือในการแก้ไขปัญหามลพิษทางทะเลในอนุภูมิภาคอ่าวไทยร่วมกับประเทศกัมพูชาและเวียดนาม ภายใต้การสนับสนุนของ GFE/IMO Regional Program on Building Partnerships in Environment Management for the Seas of East Asia (PEMSEA) ในการให้ความร่วมมือระหว่างกันกรณีเกิดเหตุน้ํามันรั่วไหลขนาดใหญ่ในพื้นที่อ่าวไทย ซึ่งได้มีพิธีลงนามในแถลงการณ์ร่วมระหว่างประเทศกัมพูชา ไทย และเวียดนาม ด้านการป้องกันและขจัดมลพิษทางทะเลเนื่องจากน้ํามัน เมื่อวันที่ 12 มกราคม 2549 ณ กรุงฮานอย ประเทศเวียดนาม โดยสมาชิกแต่ละประเทศจะสลับกันเป็นเจ้าภาพการจัดประชุมอย่างน้อย 1 ครั้ง โดยประเทศไทยเป็นเจ้าภาพการจัดประชุม ครั้งที่ 14 ประจําปี พ.ศ. 2564 แต่เนื่องจากสถานการณ์การแพร่ระบาดของโรคติดเชื้อไวรัส COVID-19 จึงจัดการประชุมร่วมกับผู้แทนหลักของประเทศสมาชิก ไทย เวียดนาม กัมพูชา ผ่านระบบออนไลน์ เพื่อลดการเดินทางและหลีกเลี่ยงการรวมกลุ่ม สําหรับการประชุมในครั้งนี้ มีวาระที่สําคัญ ได้แก่ ระบบชดเชยความเสียหายจากมลพิษน้ํามัน การเรียกร้องค่าทําความสะอาดการขจัดมลพิษและมาตรการป้องกัน การเรียกร้องความเสียหายต่อทรัพย์สินและความสูญเสียทางเศรษฐกิจ โดยประเทศสมาชิกที่เข้าร่วมและผู้แทนประเทศไทยจได้รายงานสถานการณ์การดําเนินงานของประเทศสมาชิกในรอบปีที่ผ่านมา รวมทั้งพิจารณาร่างคู่มือการใช้สารเคมีขจัดคราบน้ํามันในอนุภูมิภาคอ่าวไทย และแผนการดําเนินงานในอนาคตร่วมกัน สรุปผลการประชุมได้ดังนี้
1. ทั้งสามประเทศมีกรอบกฎหมายสําหรับการเตรียมการป้องกันและขจัดมลพิษน้ํามันในประเทศตนเองได้เหมาะสม ตามระดับความเสี่ยงและสถิติการเกิดเหตุน้ํามันรั่วไหล
2. ทั้งสามประเทศให้คํามั่นว่าจะปรับปรุงและพัฒนาแผนการปฏิบัติงานขจัดคราบน้ํามันของประเทศตนเอง เพื่อให้มั่นใจยิ่งขึ้นว่าจะสามารถปกป้องรักษาสภาพแวดล้อมของอ่าวไทยให้มีความยั่งยืนต่อไป
3. ทั้งสามประเทศให้คํามั่นว่าจะร่วมกันจัดทําแผนปฏิบัติการขจัดมลพิษน้ํามัน (แผนปฏิบัติการร่วม) สําหรับกรณีเกิดเหตุการณ์น้ํามันหกรั่วไหลข้ามพรมแดนในพื้นที่อ่าวไทย
4. องค์กรความร่วมมือภายใต้ IMO และพันธมิตร ได้แก่ PEMSEA, ITOPF, IOPC และ IG P&I Club ให้การรับรองว่าจะสนับสนุนกลุ่มประเทศในอนุภูมิภาคอ่าวไทย ประกอบด้วย ไทย กัมพูชา และเวียดนามต่อไป ทั้งด้านบุคลากร การฝึกอบรมให้ความรู้ และเครื่องมือป้องกันและขจัดมลพิษน้ํามัน
5. การประชุมฯ ครั้งที่ 15 จะจัดขึ้น ณ เกาะฟูก๊วก (Phu Quoc) ประเทศเวียดนาม ในปี พ.ศ. 2565 โดย จท. พร้อมให้การสนับสนุน ประสานความร่วมมือ และระดมทรัพยากรที่มีอยู่มาใช้บูรณาการร่วมกันในการขจัดมลพิษทางน้ํามัน ให้เกิดการทํางานที่รวดเร็วและมีประสิทธิภาพสูงสุด เพื่อลดผลกระทบที่จะมีต่อสภาพแวดล้อมและทรัพยากรธรรมชาติทางทะเลของประเทศไทยและประเทศเพื่อนบ้านต่อไป
รัฐบาลไทย-ข่าวทำเนียบรัฐบาล-บริษัท ขนส่ง จำกัด ร่วมกับ องค์การบริการส่วนจังหวัดภูเก็ต ฉีดพ่นน้ำยาฆ่าเชื้อ COVID-19 ในสถานีขนส่งผู้โดยสาร
วันพุธที่ 28 เมษายน 2564
บริษัท ขนส่ง จํากัด ร่วมกับ องค์การบริการส่วนจังหวัดภูเก็ต ฉีดพ่นน้ํายาฆ่าเชื้อ COVID-19 ในสถานีขนส่งผู้โดยสาร
ในวันที่ 26 เม.ย. 2564 นายกองค์การบริหารส่วนจังหวัดภูเก็ต ได้ส่งเจ้าหน้าที่เข้าฉีดพ่นน้ํายาฆ่าเชื้อโรคติดเชื้อไวรัสโคโรนา 2019 (COVID-19) ภายในสถานีขนส่งผู้โดยสารจังหวัดภูเก็ต แห่งที่ 2
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ได้รับแจ้งจากนายสถานีเดินรถจังหวัดภูเก็ตว่า ในวันที่ 26 เม.ย. 2564 นายกองค์การบริหารส่วนจังหวัดภูเก็ต ได้ส่งเจ้าหน้าที่เข้าฉีดพ่นน้ํายาฆ่าเชื้อโรคติดเชื้อไวรัสโคโรนา 2019 (COVID-19) ภายในสถานีขนส่งผู้โดยสารจังหวัดภูเก็ต แห่งที่ 2 เพื่อป้องกันและยับยั้งการแพร่ระบาดเชื้อไวรัส COVID-19 ซึ่งนับตั้งแต่เกิดการแพร่ระบาด บริษัท ขนส่ง จํากัด (บขส.) ได้เพิ่มมาตรการป้องกันและควบคุมการแพร่ระบาดของเชื้อไวรัส COVID-19 รวมทั้งร่วมมือกับหน่วยงานภาครัฐและเอกชน ฉีดพ่นน้ํายาฆ่าเชื้อ และทําความสะอาดสถานีขนส่งผู้โดยสารทั้งในส่วนกลางและส่วนภูมิภาคอย่างต่อเนื่อง เพื่อความปลอดภัย และสร้างความมั่นใจเต็ม 100% ให้กับผู้ใช้บริการ
สําหรับเส้นทางกรุงเทพฯ - ภูเก็ต ปัจจุบัน บขส. เปิดให้บริการวันละ 2 เที่ยววิ่ง โดยรถออกจากสถานีขนส่งผู้โดยสารกรุงเทพ (ถนนบรมราชชนนี) เที่ยวไป เวลา 16.30 น. เที่ยวกลับ (ภูเก็ต) เวลา 16.30 น. ส่วนเส้นทางหมอชิต 2 - ภูเก็ต เปิดให้บริการ วันละ 2 เที่ยววิ่ง โดยรถออกจากสถานีขนส่งผู้โดยสารกรุงเทพ (จตุจักร) เที่ยวไป เวลา 18.20 น. เที่ยวกลับ (ภูเก็ต) เวลา 18.04 น.
บขส. มีความห่วงใยผู้ใช้บริการที่มีความจําเป็นต้องเดินทางด้วยรถโดยสารสาธารณะในช่วงเวลานี้ และขอความร่วมมือผู้โดยสารให้ปฏิบัติตามมาตรการสาธารณสุข (D-M-H-T-T-A) อย่างเคร่งครัด อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self - Quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง รวมทั้งขอให้ประชาชนติดตามข้อมูลข่าวสาร และประกาศเข้าพื้นที่ของแต่ละจังหวัดก่อนเดินทาง
สอบถามข้อมูลการเดินทางเพิ่มเติม ได้ที่ Call center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ธ.ก.ส. เตือนระวังผู้แอบอ้างผ่าน LINE หลอกให้โอนเงินค่าธรรมเนียม
วันพุธที่ 28 เมษายน 2564
ธ.ก.ส. เตือนระวังผู้แอบอ้างผ่าน LINE หลอกให้โอนเงินค่าธรรมเนียม
ธ.ก.ส. เตือน! เกษตรกรลูกค้าและประชาชนทั่วไป ระวังการแอบอ้างโดยใช้ LINE Account ลวงให้ชําระค่าธรรมเนียมหรือภาษีจากการขึ้นเช็ค ย้ํา! ธ.ก.ส.ไม่มีนโยบายให้มีการชําระเงินใดๆ ผ่าน LINE Account หากพบเห็นการแอบอ้างต่างๆ สามารถแจ้งได้ที่ Call Center 02 555 0555
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทาง LINE Account ชื่อ “A-Mobil” แอบอ้างว่าเป็นบัญชีของธนาคาร โดยเรียกเก็บค่าธรรมเนียมหรือภาษีจากการขึ้นเช็ค ซึ่งพบผู้เสียหายจากกรณีดังกล่าวหลายราย นั้น
ธ.ก.ส. ขอเรียนว่า ธ.ก.ส. ไม่มีนโยบายในการติดต่อผ่าน LINE Account เพื่อเรียกเก็บค่าธรรมเนียมหรือภาษีจากลูกค้า ซึ่งในกรณีนี้หากลูกค้ามีการขึ้นเช็คต่างพื้นที่ อาจต้องมีการชําระค่าธรรมเนียมเช็ค ณ เคาน์เตอร์สาขา หรือมีการชําระค่าธรรมเนียมในขั้นตอนการออกเช็คต้นทาง จึงขอให้เกษตรกรลูกค้าและประชาชนทั่วไปอย่าหลงเชื่อหรือโอนเงินไปให้บุคคลดังกล่าว
ทั้งนี้ ธ.ก.ส. มี LINE Official ที่ใช้ชื่อว่า “BAAC Family” มีวัตถุประสงค์เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งสามารถสังเกตได้จากชื่อ “BAAC Family” โดยมีโลโก้ ธ.ก.ส. และสัญลักษณ์รูปโล่สีเขียวที่บริเวณหน้าชื่อ และมียอดผู้ติดตามปัจจุบันกว่า 8 ล้านคน
อย่างไรก็ตาม ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทางสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการทําธุรกรรมออนไลน์ โดยสามารถติดต่อสอบถามรายละเอียดเพิ่มเติมได้ที่ Call Center 02 555 0555 ได้ตลอด 24 ชั่วโมง นอกจากนี้ ลูกค้าสามารถติดตามข่าวสารของธนาคารหรือสอบถามข้อมูลเพิ่มเติมได้ผ่านช่องทาง เว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-เร่งกระจาย "ฟาวิพิราเวียร์" 2 ล้านเม็ด
วันพุธที่ 28 เมษายน 2564
เร่งกระจาย "ฟาวิพิราเวียร์" 2 ล้านเม็ด
...
ขณะนี้ ยาฟาวิพิราเวียร์ กว่า 2 ล้านเม็ด สําหรับใช้รักษาผู้ติดเชื้อโควิด-19 ที่ส่งมาจากประเทศญี่ปุ่น กระทรวงสาธารณสุข กําลังดําเนินการจัดส่งให้สถานพยาบาลเครือข่ายต่าง ๆ ทั่วประเทศ ภายในวันนี้ (26 เม.ย. 64)
.
ในช่วงเดือนพ.ค. นี้ จะได้รับเพิ่มอีก 1 ล้านเม็ด รวมเป็น 3 ล้านเม็ด เป็นไปตามแผนการจัดหายาฟาวิพิราเวียร์ และจะจัดหาเพิ่มอีก 2 - 3 ล้านเม็ดโดยเร็ว
.
ขอให้ประชาชนมั่นใจว่า ประเทศไทยจะมียาเพียงพอสําหรับรักษาผู้ติดเชื้อโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
--------------------
รัฐบาลไทย-ข่าวทำเนียบรัฐบาล-กรมเจ้าท่า รณรงค์เป็นเขตปลอดโฟมบรรจุอาหารและบุหรี่ภายในหน่วยงาน เพื่อเป็นต้นแบบให้กับประชาชน
วันพุธที่ 28 เมษายน 2564
กรมเจ้าท่า รณรงค์เป็นเขตปลอดโฟมบรรจุอาหารและบุหรี่ภายในหน่วยงาน เพื่อเป็นต้นแบบให้กับประชาชน
กรมเจ้าท่า (จท.) กระทรวงคมนาคม ร่วมรณรงค์ลด ละ เลิกการใช้โฟมบรรจุอาหารภายในหน่วยงาน โดยดําเนินการภายใต้นโยบายของรัฐบาล ที่มุ่งเน้นการลดขยะประเภทพลาสติกและโฟม ซึ่งเป็นบรรจุภัณฑ์ ที่ย่อยสลายยาก ส่งผลกระทบต่อสิ่งแวดล้อม
โดยมีเป้าหมายขับเคลื่อนให้ผู้บริโภคเลิกใช้โฟม จึงเริ่มต้นจากบุคลากรภายในหน่วยงาน เพื่อเป็นแบบอย่างที่ดีให้กับประชาชน
นายวิทยา ยาม่วง อธิบดีกรมเจ้าท่า กล่าวว่า ได้ออกประกาศ จท. ที่ 70/2564 เรื่อง ยกเลิกการใช้โฟมบรรจุอาหารภายในพื้นที่ จท. ภายใต้แผนยุทธศาสตร์ชาติ 20 ปี ที่มุ่งเน้นการสร้างสมดุลระหว่างการพัฒนาเศรษฐกิจ สังคม และสิ่งแวดล้อม โดยมีเป้าหมายการเลิกใช้พลาสติกบางประเภทให้ได้ร้อยละ 100 ในปี 2564 ซึ่งหนึ่งในประเภทพลาสติกดังกล่าว คือ โฟมบรรจุอาหาร ดังนั้น เพื่อให้สถานที่ภายใน จท. เป็นเขตพื้นที่ปลอดโฟมบรรจุอาหาร จึงออกมาตรการ ดังนี้
1. จท. เป็นเขตปลอดโฟมบรรจุอาหาร ตั้งแต่วันที่ 1 เมษายน 2564 เป็นต้นไป โดยห้ามเจ้าหน้าที่ จท. ผู้ประกอบการ ร้านค้า ร้านอาหาร และผู้มาติดต่อราชการ นําโฟมบรรจุอาหารเข้ามาใช้ในเขตพื้นที่ จท. เด็ดขาด รวมทั้งห้ามหน่วยงานภายนอกที่เข้ามาจัดกิจกรรมในบริเวณพื้นที่ จท. ใช้ภาชนะโฟมบรรจุอาหาร
2. ห้ามเจ้าหน้าที่ จท. ใช้โฟมบรรจุอาหารในการจัดกิจกรรมภายใน จท. ทั้งในส่วนกลาง และส่วนภูมิภาค เช่น การประชุม อบรม สัมมนา การแข่งขันกีฬา เป็นต้น โดยให้ใช้ภาชนะที่สามารถนํากลับมาใช้ซ้ําได้ หรือใช้วัสดุ ภาชนะ บรรจุภัณฑ์ที่ทําจากวัสดุธรรมชาติ ซึ่งสามารถย่อยสลายได้ตามธรรมชาติ และเป็นมิตรกับสิ่งแวดล้อม
3. ขอความร่วมมือเจ้าหน้าที่ จท. ลด ละ เลิก การใช้ภาชนะโฟมบรรจุอาหาร ปฏิเสธ และหลีกเลี่ยงการใช้โฟมด้วยวิธีต่าง ๆ และร่วมใจไม่ซื้ออาหารประเภทที่ใช้โฟมเป็นภาชนะบรรจุอาหาร
นอกจากนี้ ได้รณรงค์ให้ข้าราชการและเจ้าหน้าที่ จท. ลด ละ เลิกการสูบบุหรี่ ทั้งนี้ เพื่อให้ จท. เป็นเขตปลอดโฟมบรรจุอาหารและบุหรี่ โดยเริ่มต้นจากภายในหน่วยงาน เพื่อเป็นแบบอย่างให้กับประชาชน พร้อมทั้งขอความร่วมมือประชาชนที่เข้ามาติดต่อราชการ หรือเยี่ยมชมสถานที่ท่องเที่ยวภายใน จท. ให้ความร่วมมืองดสูบบุหรี่ และไม่นําโฟมเข้ามาใช้ภายในหน่วยงาน ให้ใช้บรรจุภัณฑ์ที่เป็นมิตรต่อสิ่งแวดล้อม เพื่อลดปริมาณโฟมบรรจุอาหารให้ได้มากที่สุด และรักษาสิ่งแวดล้อมให้สมดุลยาวนานต่อไป
รัฐบาลไทย-ข่าวทำเนียบรัฐบาล-กรมเจ้าท่า เข้มงวดผู้มาติดต่อราชการและผู้ใช้บริการขนส่งโดยสารสาธารณะทางน้ำให้สวมหน้ากากทุกคน 100%
วันพุธที่ 28 เมษายน 2564
กรมเจ้าท่า เข้มงวดผู้มาติดต่อราชการและผู้ใช้บริการขนส่งโดยสารสาธารณะทางน้ําให้สวมหน้ากากทุกคน 100%
กรมเจ้าท่า (จท.) กระทรวงคมนาคม ตั้งจุดคัดกรองผู้มาติดต่อราชการ ผู้ใช้บริการขนส่งโดยสารสาธารณะทางน้ํา และผู้ที่ทํางานในเรือ โดยต้องปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 ยืนห่าง ล้างมือ และสวมหน้ากากอนามัยหรือหน้ากากผ้าตลอดเวลา
นายวิทยา ยาม่วง อธิบดีกรมเจ้าท่า กล่าวว่า จากสถานการณ์การแพร่ระบาดฯ ขณะนี้มีจํานวนผู้ติดเชื้อเพิ่มมากขึ้น และมีการแพร่ระบาดเป็นวงกว้างทั้งในกรุงเทพฯ และต่างจังหวัด จท. ในฐานะเป็นหน่วยงาน ที่กํากับ ดูแลการคมนาคมขนส่งทางน้ํา ได้มีมาตรการเข้มงวดกวดขันเจ้าของหรือผู้ครอบครองเรือ ผู้ประกอบการเดินเรือ ผู้ประกอบการท่าเรือ นายเรือ ผู้ควบคุมเรือ คนประจําเรือ และผู้โดยสารให้ปฏิบัติตามประกาศ จท. และมาตรการสาธารณสุขอย่างเคร่งครัด ซึ่ง จท. ได้ฉีดพ่นน้ํายาฆ่าเชื้อในบริเวณอาคารสํานักงาน จท. ส่วนกลาง และสํานักงานเจ้าท่าภูมิภาค เพื่อสร้างความมั่นใจให้กับผู้มาติดต่อราชการ พร้อมทั้งออกประกาศ จท. ให้ผู้ประกอบการเรือโดยสาร เจ้าของเรือ นายเรือ ผู้ควบคุมเรือที่ให้บริการในเขตกรุงเทพฯ ปริมณฑล และในเขตอําเภอเมืองในจังหวัด รวมทั้งส่วนภูมิภาค พิจารณาปรับลดการให้บริการในช่วงเวลาตั้งแต่ 23.00 - 04.00 น. และให้ลดจํานวนเที่ยวการเดินเรือตามความจําเป็นให้เหมาะสมกับสถานการณ์ในการให้บริการผู้โดยสารระหว่างจังหวัด สําหรับในเขตพื้นที่ควบคุมสูงสุด ในส่วนของการเฝ้าระวังบริเวณท่าเรือต่าง ๆ ทั้งในกรุงเทพฯ ปริมณฑล และต่างจังหวัด ต้องดําเนินการตั้งจุดคัดกรองตรวจวัดอุณหภูมิ ควบคุมดูแลให้ผู้ควบคุมเรือ คนประจําเรือ และผู้โดยสาร ปฏิบัติตามมาตรการสาธารณสุข D-M-H-T-T-A โดยเว้นระยะห่างหลีกเลี่ยงการสัมผัสกับผู้อื่น (D-Distancing) สวมหน้ากากผ้าหรือหน้ากากอนามัยตลอดเวลา (M-Mask wearing) พร้อมทั้งบริการเจลแอลกอฮอล์ล้างมือให้เพียงพอและทั่วถึง ควบคุมดูแล ผู้ควบคุมเรือ คนประจําเรือและผู้โดยสารต้องทํา ความสะอาดด้วยเจลแอลกอฮอล์หรือล้างมือบ่อย ๆ (H-Hand washing) ติดตั้งเครื่องตรวจวัดอุณหภูมิร่างกาย (T-Temperature) และตรวจหาเชื้อ (T-Testing) และสแกนแอปพลิเคชันไทยชนะและหมอชนะ (A-Application) ให้กับผู้ควบคุมเรือ คนประจําเรือ และผู้โดยสารก่อนลงเรือโดยสาร นอกจากนี้ ได้สั่งการให้เจ้าหน้าที่ทั้งส่วนกลาง และส่วนภูมิภาค ทั้ง 41 สาขา ที่ไม่ได้อยู่ในส่วนของการบริการประชาชนทํางานที่บ้าน เพื่อลดการเดินทางและการแพร่ระบาดของเชื้อดังกล่าว รวมทั้งต้องให้ความร่วมมือบูรณาการการทํางานร่วมกับจังหวัดอย่างเต็มที่
ทั้งนี้ ได้เน้นย้ําผู้ประกอบการเรือโดยสารสาธารณะทางน้ําในแม่น้ําเจ้าพระยา คลองแสนแสบ และผู้ประกอบการเดินเรือโดยสารในส่วนภูมิภาคให้ดําเนินการตามมาตรการของสาธารณสุขอย่างเคร่งครัด และขอความร่วมมือประชาชนชะลอการเดินทาง โดยเฉพาะการเดินทางทางน้ํา หรือหากมีความจําเป็นต้องใช้บริการเรือโดยสารสาธารณะทางน้ํา ขอให้สวมหน้ากากอนามัยตลอดเวลา หากพบเห็นความไม่ปลอดภัยทางน้ําสามารถโทรแจ้งได้ที่ สายด่วน จท. 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-รมช.แรงงาน ร่วม ไมโครซอฟ เตรียมถกประเด็น สังคมและอนาคตของการทำงาน
วันพุธที่ 28 เมษายน 2564
รมช.แรงงาน ร่วม ไมโครซอฟ เตรียมถกประเด็น สังคมและอนาคตของการทํางาน
- -
วันที่ 28 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า บริษัท ไมโครซอฟท์ (ประเทศไทย) จํากัด มีกําหนดจัดงาน Microsoft APAC Public Sector Digital Summit-Empowering nations for a digital society ขึ้นในวันที่ 7 พฤษภาคม 2564 โดยประชุมผ่านระบบ Microsoft Teams Live โดยอภิปรายในประเด็น “สังคมและอนาคตของการทํางาน” ซึ่งมีผู้ร่วมอภิปรายจากหลายประเทศมาให้ข้อมูลและนําเสนอแนวคิดเกี่ยวกับการทํางานในอนาคต และทิศทางการทํางานรองรับดิจิทัล ประกอบด้วย Mr.Midas Marquea, Head of the Office of the Court Administrator Supreme Court ประเทศฟิลิปปินส์ และMr. Roger Jone, Executive General Manager Technology Auckland Transport ประเทศนิวซีแลนด์ ดําเนินรายการโดย Mrs. Andrea Della Mattea, Corporate Vice President, Microsoft Asia Pacific ภาคพื้นเอเชียแปซิกฟิค
ศาสตราจารย์ นฤมล กล่าวเพิ่มเติมว่า การอภิปรายในงานดังกล่าว จะมีการนําเสนอมุมมองเกี่ยวกับการปรับเปลี่ยนการดําเนินงานของกระทรวงแรงงานให้สอดคล้องสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) เพื่อช่วยให้ประชาชนที่เป็นแรงงานในระบบและนอกระบบได้รับความช่วยเหลือ เยียวยา และได้รับการพัฒนาทักษะฝีมือแรงงานทั้งการ Up-skill Re-skill หรือ New-skill เพื่อให้ตรงกับความต้องการของตลาดในยุค New Normal โดยเฉพาะทักษะด้านดิจิทัลซึ่งเป็นที่ต้องการสูงในปัจจุบัน
“การรับฟังแนวทางการทํางานในอนาคตจากประเทศที่เข้าร่วมอภิปราย จะเป็นประโยชน์ต่อการนํามาประยุกต์ใช้และเตรียมความพร้อมรองรับสถานการณ์ที่จะเกิดขึ้น โดยเฉพาะการทํางานในปัจจุบันที่ต้องมีทักษะที่หลากหลาย และต้องมีทักษะด้านดิจิทัลเป็นพื้นฐาน” รมช.กล่าวในท้ายสุด
รัฐบาลไทย-ข่าวทำเนียบรัฐบาล-หนุนค่ายมือถือ ส่งแพ็กเกจเน็ต เสริมการเรียนออนไลน์
วันพุธที่ 28 เมษายน 2564
หนุนค่ายมือถือ ส่งแพ็กเกจเน็ต เสริมการเรียนออนไลน์
...
การระบาดโรคโควิด-19 ส่งผลต่อระบบการเรียนของนักเรียนนักศึกษา ทําให้ต้องปรับเปลี่ยนรูปแบบมาเรียนออนไลน์แทน
.
กระทรวงดิจิทัลฯ ได้เร่งประสานงานขอความร่วมมือกับทุกภาคส่วนที่เกี่ยวข้อง และผู้ให้บริการมือถือทุกรายพิจารณาร่วมกัน ในการออกแพ็กเกจรายเดือน 5GB ในความเร็วไม่ต่ํากว่า 4Mbps ไม่จํากัดปริมาณการใช้งาน (Unlimited Data)
.
สําหรับรองรับการใช้งานแอปพลิเคชันต่าง ๆ ที่มีความเหมาะสมกับนักเรียนและนักศึกษาในการเรียนการสอนออนไลน์
.
หลังจากนี้ จะประสานกระทรวงศึกษาธิการ (ศธ.) และกระทรวงการอุดมศึกษา วิทยาศาสตร์ วิจัยและนวัตกรรม (อว.) เพื่อสรุปรายชื่อนักเรียนนักศึกษากลุ่มเป้าหมาย พร้อมหมายเลขโทรศัพท์ เพื่อจัดทําฐานข้อมูล สําหรับการลงทะเบียนใช้สิทธิ ผ่านระบบของธนาคารกรุงไทย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
กําชับผู้ประกอบการสต็อกสินค้าเพิ่ม ช่วงคุมเข้มโควิด
ไฟเขียว! เพิ่มสภาพคล่องกองทุนแก้หนี้ครู
เร่งกระจาย "ฟาวิพิราเวียร์" 2 ล้านเม็ด
เสียค่าปรับเท่าไร? ถ้าไม่สวมหน้ากากเมื่อออกนอกบ้าน
อ่านให้ชัด! ต้องใส่หน้ากากอนามัยตอนไหนใน กทม.